**ΠΕΡΙΒΑΛΛΟΝΤΙΚΟΣ ΣΥΛΛΟΓΟΣ ΚΕΝΤΡΟΥ ΑΜΑΡΟΥΣΙΟΥ «Η ΚΑΣΤΑΛΙΑ»**

email: [syllogoskastalia@gmail.com](mailto:syllogoskastalia@gmail.com)

<https://plateiakastalias/wordpress.com>

## Η Kασταλια Περιβαλλοντικός Συλλογος Κεντρου Αμαρουσιου

Μαρούσι 8/7/2016

Προς τον

ΔΗΜΟ ΑΜΑΡΟΥΣΙΟΥ

ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ

ΤΜΗΜΑ ΠΡΟΓΡΑΜΜΑΤΙΣΜΟΥ

ΚΑΙ ΜΕΛΕΤΩΝ

Βασ. Σοφίας 9 & Δ.Μόσχα

15124 –Μαρούσι

**Θέμα:** Προτάσεις του Συλλόγου ενόψει της Κατάρτισης Τεχνικού Προγράμματος του Δήμου για το 2017

(Σχετικό κάλεσμα κ. Δημάρχου της 29.6.2016)

Αξιότιμε κ. Δήμαρχε

Ο Σύλλογός μας ανταποκρινόμενος στην πρόσκληση, προτείνει στην αρμόδια Υπηρεσία κατάρτισης του Τεχνικού Προγράμματος του Δήμου για το 2017 τα εξής:

1. Κατασκευή αγωγών συλλογής ομβρίων υδάτων στις οδούς Σαλαμίνος, Κοιμήσεως Θεοτόκου, Σπ. Λούη και Αρκαδίου, οι οποίες γίνονται μικρά ή μεγάλα ποτάμια στις νεροποντές.
2. Κατασκευή αγωγού συλλογής ομβρίων υδάτων ή άλλης κατασκευής μπροστά από τα σχολικά κτίρια της Λ.Κηφισίας (2ο Νηπιαγωγείο, 1ο Δημοτικό, κλπ) όπου παρουσιάζεται παρόμοιο φαινόμενο.
3. Κατασκευή διαβάσεων πεζών με διαγραμμίσεις επί του καταστρώματος στα σημεία: α) Νερατζιωτίσσης και Νηρηίδων, β) Νερατζιωτίσσης στο ύψος του σταθμού ΗΣΑΠ «Νερατζιώτισσα», γ) Αμαρυσίας Αρτέμιδος και Δημοκρίτου
4. Ενίσχυση του πρασίνου με νέες φυτεύσεις σε όσες περισσότερες επιφάνειες γίνεται, είτε σε ήδη διαμορφωμένους χώρους (πχ πλατεία Ηρώων), είτε σε νέους χώρους (πχ παραπλεύρως της Αττικής Οδού)
5. Ανάρτηση πινακίδων με τις ονομασίες των οδών, όπου υπάρχει έλλειψη πινακίδων ή οι πινακίδες είναι φθαρμένες από την πολυκαιρία. Ανάρτηση πινακίδων ή συστάσεις στα καταστήματα (κυρίως στο Κέντρο) να αναρτήσουν τις πινακίδες με την ονομασία της οδού, που αφαιρέθηκαν από τα ίδια τα καταστήματα σε ανακαινήσεις τους.
6. Ανάρτηση του αριθμού (διεύθυνση) οικιών με τον αριθμό τους (προφανώς πρέπει να ενταχθεί σε κάποια δράση σύστασης προς ιδιοκτήτες)
7. Καθαρισμός πινακίδων οδικής σήμανσης από αυτοκόλλητα.
8. Καθαίρεση των (παράνομων) διαφημιστικών πινακίδων γιγάντιου μεγέθους σε κεντρικές οδικές αρτηρίες (πχ. Λ.Κηφισίας)
9. Κλάδευση του μεγάλου πλατάνου στην πλατεία Κασταλίας
10. Στο ρέμα Σαπφούς α) έλεγχος και επισκευή διαρροών στους αγωγούς που καταλήγουν εκεί (έλεγχος ρύπανσης ) και β) αντιστήριξη των πρανών στο πλάι του κτιρίου ΟΤΕ.

Για το ΔΣ

                                      Ο Πρόεδρος                                     Ο Γεν.Γραμματέας

                               Θεμιστοκλής Αδαμόπουλος                Χρήστος Παπαζλιώτης